Veleszúletett malformációk - rendellenességek 


Veleszületett fejlődési rendellenességek - a méhen belüli fejlődés 
során kialakuló strukturális illetve működésbeli fejlődési zavarok, 
amelyeket születéskor (egyes esetekben már esetleg a magzati életben) 
vagy a születés utáni hónapok során észlelnek. 

A WHO adatai alapján 33 újszülöttből 1 babát érint valamilyen 
veleszületett fejlődési rendellenesség. 

Leginkább több különböző ok együttes hatására jönnek létre - genetikai 
tényezők mellett különböző teratogén (fizikai, vegyi, biológiai) hatások is 
felelősek a kialakulásukért. 


Veleszületett száj es szajpadhasadek - 
nyúlszáj-farkastorok 


A farkastorok (szájpadhasadék) a kemény szájpad fejlődési 
rendellenessége, amikor kisebb-nagyobb hasadék marad a szájpadon. 
Terjedhet a felső fogsortól hátrafelé a lágy szájpadig. Legtöbb esetben 
ezen rendellenességgel együtt jelentkezik a felső ajak hasadéka, melyet 
nyúlszájnak nevezünk. Ezek az elváltozások lehetnek egyoldaliak és 
kétoldaliak. 

A szájpad hasadéknál problámát jelent a táplálás, mivel a szájüreg és az 
orrüreg között nincs válaszfal - komunikál a két üreg és a táplálék a 
légutakba kerülhet. Ennek elkerülése érdekében az újszülöttet szondán 
keresztül kell táplálni, majd a megfelelő ortopédiai szájpad protézis 
használatával szájon keresztül táplálható a műtéti korekció elvégzéséig. 
A gondozásukban résztvevő szakemberek - gyermekorvosok, fül-orr 
gégészek, fogorvosok és szájsebészek, esetenként plasztikai sebészek és 
pszichológusok. A helyes hangképzés, tiszta beszéd elsajátítása céljából 
gyakran logopédus segítségére szorulnak. 

Általában többszörös plasztikai sebészeti eljárással korigálják ezt a 
rendellenességet, és a prognózis ma már az esetek többségében biztató. 
Fontos tudni, hogy a megfelelő időben elvégzett műtétnek, illetve a tartós 
és rendszeres gondozásnak köszönhetően, a rendellenességgel született 
gyerekek is teljes értékű életet élhetnek! 


Nyelőcső veleszületett elzáródása - 
ATRESIO OESOPHAGI 


A terhesség során végzett ultrahang felvételeken látható felszaporodott 
magzatvíz 

(polyhydromnion) már utalhat a kórképre ( mivel a magzat nem tudja 
nyelni a magzatvizet). 

A születést követően az újszülött orrán és száján át habos nyál ürül. Az 
itatási kísérletek alkalmával az újszülött köhög, légzése nehezített. A 
nyelőcsőbe vezetett szonda az orrhegytől számított 10-11 cm-es 
távolságra elakad. Fő veszély a nyál vagy a gyomornedv bejutása a 


tüdőbe, mely tüdőgyulladást okoz. 

A rendellenességnek több típusa fordulhat elő: 

A leggyakrabban előforduló formánál (85 %) a nyelőcső felső szakasza 
vakon végződik, míg a nyelőcső alsó szakasza sipolyt - fistulát képez a 
légcsővel. 

A táplálási képtelenség miatt műtéti beavatkozás nélkül az újszülött nem 
bir életben maradni. 

Azonban a jelenlegi terápiás lehetőségek mellett a túlélési arány 85-95 
%-os, ha nincs súlyos társuló rendellenesség. 


csecsemőkori gyomorkimenet-szűkület 
- pYlorus stenosis 


Kórképére jellemzó, hogy a gyomorkimenet úrúlését szabályozó izomzat 
megduzzad, és elszoritja a gyomorból a patkóbélbe átvezetó rövid 
pyloruscsatornát. A pylorus stenosis gyakrabban jelentkezik fiú 
gyermekeknél, leginkább 2-8 hetes csecsemóknél ad elöször túneteket. A 
csecsemök az étkezést követöen fél órán belül hánynak. Hányásuk elöször 
enyhe, majd fokozatosan erösödik - sugárszerú, ritkán vért is tartalmaz. 
Az étel nem tud eljutni a vékonybélbe, ennek következteben az üjszülött 
folyamatosan éhes, sir, testsúlyuk nem gyarapszik - sót csökken. A 
többszörös hányás miatt kiszáradás és elektrolit egyensúlyzavar veszélye 
áll fenn - egyes esetekben parenterális folyadék- ás elektrolit pótlásra van 
szükség. A pontos diagnózist ultrahang vizsgálattal lehet felälitani. 
Kezelése műtéti. 


hasfalzáródási rendellenességek (omphalocele, 
gastroschisis) 


Omfalokela: a köldök helyén található egy nagyobb hasi hasadék, melyet 
átlátszó burok vesz körül. A burok tartalmát a hasüregi szervek képezik - 
(belek, máj, lép, egyes esetekben akár húgyhólyag, belsó nemi szervek). A 
köldökzsinör az említett hasi formáció - burokban elhelyezkedó 
kitüremkedett hasüregi szervek - tetején helyezkedik el. Az elváltozás 
prognözisa függ a hasi defekt nagyságától, mely változó (4cm - 12 cm). 
Gyakran társulnak ehhez a kórképhez més rendellenességek is. Kezelése 
mútéti. 

Gasztrosizis: - a köldök a megszokott helyen helyezkedik el, a hasi 
defektus pedig általában mellette található - gyakrabban jobb delül.. A 
hasúregi szervek burok nélkúl vannak a hasüregen kivül. Amennyiben a 
kitúremkedett belek nyomásnak illetve irritációnak vannak kitéve 
mehenbelül, egyes részeken gyulladás vagy akár teljes elhalás 
(ischaemia) játszódhat le. Kezelése műtéti. 


veleszületett rekeszizom sérv - 


HERNIA DIAPHRAGMAtica 


Veleszületett rekeszizom sérvról akkor beszelünk, amikor a rekeszizmon 
már születeskor abnormális nyílás van - ezzen át hasüregi szervek, pl. 
gyomor, mäj vagy belek kerülhetnek a mellüregbe. A veleszületett 
rekeszsérv oka, hogy a méhen belüli fejlödes során a a rekeszizom 
hibásan fejlődik. Az érintett oldalon a tüdő sem fejlődik ki megfelelóen., 
mivel a hasüregből áttüremkedett szervek elfoglalják a helyet a 
mellüregben - ennek következtében különböző mértékű légzési 
elégtelenség jelentkezik az újszölöttnél. Mielőbbi műtéti beavatkozás 
szükséges, az állapot prognózisa a tüdő fejlettségétől függ. 


Veleszületett köldöksérv - hernia umbilicalis 


Magzati korban a köldökön keresztül lépnek be az anyai erek (két artéria, 
egy véna). 

Születés után az itt lévő hasfali hiány általában spontán gyógyul, 
összeforr. Amikor ez nem történik meg, akkor beszélünk veleszületett 
köldöksérvről. 

A szülők általában dudorra figyelnek fel a gyermek köldökének területén. 
A sérv könnyen visszahelyezhető, fájdalmatlan, a gyermeket sem 
étkezésében, sem fizikai aktivitásában nem zavarja. Pár millimétertől 
akár két-három centiméterig is változhat a nagysága. Ritkán záródik ki. 
Mivel jó esély van a gyűrű spontán záródására, emiatt a várakozás 
megengedett. Azok a sérvek, melyek Séves koron túl sem záródnak, 
operációval gyógyíthatók. 


veleszületett lágyék sérv - hernia inguinalis 


Lágyéksérvnek nevezzük azt, amikor a hasfal lágyéki területének egy 
gyenge pontján, az úgynevezett sérvkapun keresztül, különböző szervek 
(bél, hashártya, ritkán petefészek vagy féregnyúlvány) kerülnek ki a 
hasüregből. Ez a sérvtartalom ilyenkor egy tömlőben helyezkedik el. Ez a 
tömlő a benne lévő szervekkel együtt maga a sérv. Ezt a legegyszerűbb 
úgy elképzelni, mint egy kesztyűnek az ujját, ami lelóg a combok 
irányába. 

A lágyéksérv lágyéktájéki duzzanatként jelentkezik, úgy a lányoknál, mint 
a fiúknál, akiknél akár a herezacskóba bele is terjedhet. Fiúknál és 
koraszülött babáknál gyakoribb. Jelentkezhet egy, illetve két oldalon is. 
Általában nem zavarja a gyermeket. 

Előfordul, hogy például bél záródik ki a sérvtömlőbe, kicsúszik és nem tud 
visszacsúszni a hasüregbe. Ez a kizáródás erős fájdalmat okoz és 
veszélyes - mivel a kiszorult szerv vérellátása a kiszorulás miatt nem 


megfeleló és elhalási folyamatok kezdódhetnek. 

A mútétet a lehetóségekhez képest minél hamarabb el kell végezni, az 
esetleges kizáródás veszélye miatt. Kizáródás esetén pedig azonnali 
mútéti beavatkozás indokolt. 


a Vegbelnyilas veleszületett hiánya -elzáródása - 
atresio ani 


A végbél nyilás hiányának jelei gyorsan megfigyelhetők a baba születését 
követően, melyek a következő tünetek lehetnek: 

- a végbélnyílás hiánya - lázmérővel nem átjárható a végbél nyilás, 

- a végbél nyilás nem megfelelő helyen található - vagy túl kicsi, 

- a baba gyomra duzzadtnak tűnik, 

- a csecsemők a születéstől számítva 48 órán át nem ürítenek székletét 

- a széklet a nem felelő helyen ürül - pl. a húgycsőből, a hüvelyből vagy a 
pénisz aljáról - amennyiben kóros komunikáció (fistula) található az 
emlitett szervek és a bélrendszer között. 

Egyes összetett esetekben cloaca képződi - amikor a végbél, a húgycső és 
a hüvely egyesül és egy közös kivezető nyilásuk van. 

Kezelés: műtéti - sokszor több műtéti beavatkozásra is sor kerül a 
probléma megfelelő rendezéséig. 


nyitott gerinc - spina bifida 


A nyitott gerinc az egyik legsúlyosabb veleszületett rendellenesség. Az 
embrionális fejlődés folyamán a gerincoszlopot alkotó csigolyák 
létrehozzák a gerinccsatornát, mely csontos védelmet jelent a 
gerincvelő számára. Amennyiben ez a záródás nem történik meg, - a 
velőcső fejlődése valamelyik lépésben zavart szenved, akkor nyitott 
gerinc alakul ki. 

A létrejöttében mind genetikai, mind pedig környezeti faktoroknak 
fontos szerepe lehet. 

Kialakulásának a legközismertebb oka a folsavhiány- 

Ma már a megfelelő folsav-tartalmú magzatvédő vitaminok szedésével 
minimálisra csökkenthető a nyitott gerinc kialakulásának a 
valószínűsége. 


FORMÁI: 


Spina bifida occulta: leggyakoribb, és egyben legveszélytelenebb 
forma. Egy vagy több csigolya ív nem zárul összeó - a külső bőrfelület 
nem érintett, fokozot szőrnövekedés előfordulhat az érintett részen. 
Általában panaszt sem okoznak, felfedezésük véletlenszerű más okból 
készített röntgenfelvétel alkalmával. Az ilyen tünetmentes eltérés 
kezelést sem igényel. 

Meningocele: a legritkább formája a nyitott gerincnek. Ebben az 
esetben a csontos gerinccsatorna normálisan fejlődik, azonban a 


gerincveló burka boltosul ki a csigolyák között. Kezelése mútéti. 
Myelomeningocele: a legsúlyosabb forma. Ilyenkor több csigolyán is 
van záródási defektus, a gerincveló, és az azt körülvevö burok 
elötüremkedik, és mintegy zsákot képez a magzat hátán. Ezt a zsákot jobb 
esetben bór fedi, azonban nem ritka, hogy szabadon érintkezik az 
idegrendszer a külvilággal, lehetőséget teremtve különböző fertőzések 
kialakulására. Kezelése műtéti. Sokszor a műtéti beavatkozás mellett is 
maradnak vissza különböző szövődmények mint pl.az alsó végtagok 
részleges, vagy teljes bénulása, vizelet-, vagy széklettartási problémák. 


ÚJSZÜLÖTTKORI LÉGZÉS PROBLÉMÁK 


KÖZPONTI IDEGRENDSZERI PROBLEMÄK 
UJSZULOTTKORBAN - 
ASZFIXIO - HIPOKSZIAS ENCEFALOPATIA 
AGYVERZES 
UJSZULOTTKORI KONVULZIÓ 
PATOLOGIAS SARGASAG UJSZULOTTKORBAN - 
HEMOLITIKUS BETEGSEG 
Ujszülött kori emésztési problémák -hányás, 
széklet kimaradása az elsó 48h. 
UJSZULOTTKORI VERZEKENYSEG 
UJSZULOTT REANIMACIOJA 
Születés során bekövetkezett sérülések - 
születési traumák 
fejen, izmokon, csontokon és idegeken 
FERTŐZÉSEK UJSZULOTTKORBAN 
BŐRFERTŐZÉSEK, BŐRÁPOLÁS, Soor 
A KÖLDÖK KÓROS ELVÁLTOZÁSAI 

SZEPSZIS 


